'กทช.'งดออกใบอนุญาตชั่วคราววิทยุชุมชน เคเบิ้ทีวีล
กทช. ประกาศงดให้ใบอนุญาตชั่วคราว 1 ปี แก่ผู้ประกอบการวิทยุชุมชนและเคเบิ้ลทีวี หลังเปิดให้ผู้ประกอบการ ยื่นขอรับใบอนุญาต่อเนื่องในปีที่ผ่านมา
27 ม.ค. 2553

กทช. ประกาศงดให้ใบอนุญาตชั่วคราว 1 ปี แก่ผู้ประกอบการวิทยุชุมชนและเคเบิ้ลทีวี หลังเปิดให้ผู้ประกอบการ ยื่นขอรับใบอนุญาต่อเนื่องในปีที่ผ่านมา
นายฐากรณ์ ตัณฑสิทธิ์ รองเลขาธิการรักษาการตำแหน่ง เลขาธิการคณะกรรมการกิจการโทรคมนาคมแห่งชาติ หรือ กทช. เปิดเผยว่า กทช. จะงดให้ใบอนุญาตชั่วคราวแก่ผู้ประกอบการวิทยุชุมชน (เคเบิ้ลทีวี) ที่ยังไม่ได้ยื่นขอใบอนุญาตชั่วคราว 1 ปี เนื่องจากในช่วงเดือนสิงหาคมที่ผ่านมา กทช.ได้เปิดให้ผู้ดำเนินการในกิจการดังกล่าว ยื่นขอมีใบอนุญาตชั่วคราวแล้ว และที่ผ่านมาได้มีการประชาสัมพันธ์ให้ทราบอย่างทั่วถึง
ส่วนความคืบหน้า การออกใบอนุญาตชั่วคราวให้สถานีวิทยุกระจายเสียงชุมชนและผู้ประกอบกิจการเคเบิ้ลทีวี ขณะนี้ อยู่ระหว่างการดำเนินการของกทช. ซึ่งอาจล่าช้าบ้าง เนื่องจากมีผู้ยื่นขอมีใบอนุญาตวิทยุชุมชนทั่วประเทศ มากถึง 6,000 สถานี ส่วนกรณีปัญหาผู้ประกอบการวิทยุชุมชนเสนอให้กทช. ดำเนินการแก้ไขประเด็นคลื่นวิทยุชุมชนทับซ้อน ปัญหาเงินทุนสนับสนุนวิทยุชุมชนที่ไม่มีโฆษณา เครื่องส่งวิทยุชุมชน รบกวนสถานีวิทยุหลักนั้น กทช. จะจัดส่งเจ้าหน้าที่ตรวจสอบ เพื่อแก้ไขปรับปรุง หรือ ให้คำแนะนำก่อนออกใบอนุญาตชั่วคราวต่อไป
ด้าน สมาคมโทรทัศน์ดาวเทียม ตั้งคณะกรรมการ 2 ชุด ดูแล "โฆษณา-เรื่องจริยธรรม" สร้างมาตรฐานทีวีดาวเทียม หลังจากผู้ประกอบการเปิดช่องทีวีดาวเทียมช่องใหม่เพิ่มขึ้นอย่างต่อเนื่อง